
Par Lindas Ūdres-Rizgas iecelšanu Madonas Valsts ģimnāzijas direktora amatā

Saskaņā ar Madonas novada pašvaldības 2026. gada 30. aprīļa iekšējo normatīvo aktu Nr. 13 “Madonas novada pašvaldības dibināto izglītības iestāžu vadītāju vakanto amata konkursu nolikums”, līdz 2026. gada 20. jūlijam tika izsludināta pieteikumu iesniegšana konkursam uz Madonas Valsts ģimnāzijas direktora amatu, kas kļūs vakants 2026. gada 20. augustā.
Madonas Valsts ģimnāzijas direktora amata pretendentu izvērtēšanas komisija (turpmāk – Komisija) 2026. gada 27. jūlijā veica Madonas Valsts ģimnāzijas direktora amata pretendentu izvērtēšanu.
Apkopojot Komisijas locekļu novērtējumu konkursa nolikuma noteiktajā kārtībā, abi pretendenti, kas startēja uz Madonas Valsts ģimnāzijas direktora amatu, saņēmuši pietiekamu punktu skaitu, lai tos virzītu apstiprināšanai amatā domes sēdē.
Pretendents ar augstāko punktu skaitu e-pasta vēstulē rakstiski apliecinājis, ka atsakās ieņemt Madonas Valsts ģimnāzijas direktora amatu, tādēļ atbilstoši konkursa nolikumam nolemts virzīt pretendenti Lindu Ūdri-Rizgu iecelšanai Madonas Valsts ģimnāzijas direktora amatā. Linda Ūdre-Rizga savā apliecinājumā norādījusi, ka pozitīva lēmuma gadījumā darba tiesiskās attiecības ir gatava uzsākt ar 2026. gada 24. augustu.
Noklausījusies pašvaldības izpilddirektora U. Fjodorova sniegto informāciju, pamatojoties uz Pašvaldību likuma 10. panta pirmās daļas 10. punktu un 22. panta pirmās daļas 4. punktu, atklāti balsojot: PAR – 16 (Agris Lungevičs, Aigars Šķēls, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gatis Teilis, Gunārs Ikaunieks, Jānis Erels, Māris Justs, Rūdolfs Medenis, Valda Kļaviņa, Zigfrīds Gora, Māris Olte), PRET – NAV, ATTURAS – NAV, Madonas novada pašvaldības dome NOLEMJ:

1. Iecelt Lindu Ūdri-Rizgu, [..], Madonas Valsts ģimnāzijas direktora amatā.
2.  Uzdot Madonas novada pašvaldības izpilddirektoram ar 2026. gada 24. augustu slēgt darba līgumu ar Lindu Ūdri-Rizgu.



Domes priekšsēdētājs							A. Lungevičs



Puķīte 64860570


[bookmark: _Hlk202447562]DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


image1.jpeg




